FN โรดโชว์ จังหวัดเชียงใหม่นักลงทุนให้ความสนใจเพียบ
FN ผู้ดำเนินธุรกิจศูนย์จัดจำหน่ายสินค้าประเภท "เอ๊าท์เลท" โรดโชว์ จังหวัดเชียงใหม่ เพื่อนำเสนอข้อมูลแก่นักลงทุนและเตรียมความพร้อมเพื่อเข้าจดทะเบียนหลักทรัพย์ SET นักลงทุนให้ความสนใจเข้าฟังข้อมูลอย่างล้นหลาม 
11 ต.ค. 2559


นายปรีชา ส่งวัฒนา (ที่6จากซ้าย) ประธานกรรมการบริหาร  นายเบญจ์เยี่ยม ส่งวัฒนา (ที่6จากขวา) ประธานเจ้าหน้าที่บริหารบริษัท เอฟเอ็น แฟคตอรี่ เอ๊าท์เลท จำกัด(มหาชน) หรือ FN ดำเนินธุรกิจศูนย์จัดจำหน่ายสินค้าประเภท “เอ๊าท์เลท” ซึ่งจำหน่ายผลิตภัณฑ์ประเภทเสื้อผ้า เครื่องนอน เครื่องหนัง เฟอร์นิเจอร์ และของใช้ในบ้าน ร่วมกับนายสมภพ ศักดิ์พันธ์พนม (ที่1จากขวา) ประธานกรรมการ นายสมศักดิ์ ศิริชัยนฤมิตร (ที่5จากซ้าย) ประธานเจ้าหน้าที่บริหาร บริษัท แอสเซท โปร เมเนจเม้นท์ จำกัด หรือ APM ในฐานะที่ปรึกษาทางการเงิน และนายสมภพ กีระสุนทรพงษ์ (ที่5จากขวา) กรรมการผู้อำนวยการ บริษัทหลักทรัพย์ ฟินันเซีย ไซรัส จำกัด (มหาชน) ในฐานะแกนนำการจัดจำหน่ายหุ้น เพื่อนำเสนอข้อมูล FN แก่นักลงทุนและเตรียมความพร้อมเพื่อเข้าจดทะเบียนในตลาดหลักทรัพย์ (SET) ณ จังหวัดเชียงใหม่ เมื่อเร็วๆนี้
 